— Амбіцыі, безумоўна, у мяне застаюцца. Пытанне — у якой сферы я буду іх рэалізоўваць. Калі беларускія ўлады і надалей будуць забараняць мне выезд за мяжу (на сёння я знаходжуся пад так званай “падпіскай аб нявыездзе”), прыйдзецца рэалізоўваць амбіцыі ў грамадскай, а магчыма нават у палітычнай сферы. Бо ў нашай краіне бяспечна займацца бізнэсам пакуль немагчыма. Але, як кожны чалавек, я спадзяюся на максімальна шырокія магчымасці для рэалізацыі сваіх амбіцыяў.